b'\n_START_ARTICLE_\nLibanonski funt\n_START_SECTION_\nZgodovina\n_START_PARAGRAPH_\nPred 1. svetovno vojno se je na ozemlju dana\xc5\xa1njega Libanona uporabljala otomanska lira. Po razpadu Otomanskega imperija leta 1918 se je uporabljal egiptovski funt, dokler niso Francozi dokon\xc4\x8dno prevzeli nadzora nad dana\xc5\xa1njo Sirijo in Libanonom in uvedli skupno valuto za ti dve dr\xc5\xbeavi, ki je bila vezana na francoski frank. Leta 1937 je Libanon dobil svojo valuto, ki je bila \xc5\xa1e vedno vezana na francoski frank in prosto izmenljiva s sirsko valuto. Leta 1941, po kapitulaciji Francije, se je libanonski funt vezal na britanski funt.\n_START_SECTION_\nKovanci in bankovci\n_START_PARAGRAPH_\nTrenutno so v obtoku kovanci za 50, 100 (oboji so zaradi majhne vrednosti redki), 250 in 500 funtov._NEWLINE_V obtoku so bankovci z nominalno vrednostjo 1000, 5000, 10.000, 20.000, 50.000 in 100.000 funtov.\n_START_SECTION_\nTrenutno stanje\n_START_PARAGRAPH_\nV za\xc4\x8detku leta 2005 je bilo treba za ameri\xc5\xa1ki dolar od\xc5\xa1teti 1513 funtov, 1 SIT pa je bil marca 2005 vreden okoli 8,33 LBP._NEWLINE_Poleg libanonskega funta je ameri\xc5\xa1ki dolar neuradna vzporedna valuta v Libanonu.'